1.pielikums

Ministru kabineta

2015.gada \_\_.\_\_\_\_\_\_noteikumiem Nr.\_\_\_\_

**Augstskolas vai koledžas pašnovērtējums**

Pašnovērtējuma ziņojumu raksta:

1) izklāstot to noteiktajā secībā, sniedzot pamatojumu un atsauces izteiktajiem apgalvojumiem;

2) ievērojot valsts valodas literārās un gramatikas normas, juridisko un akadēmisko terminoloģiju un pareizrakstības prasības;

3) novērtējot iepriekšējā periodā sasniegto un nākotnes perspektīvas.

1. Augstskolas vai koledžas mērķi un uzdevumi, augstskolas vai koledžas pārvaldības struktūra. Stratēģiskās attīstības dokumenti nav jāpievieno, ja ir norāde uz tīmekļa vietni, kur šī informācija ir publiski pieejama.

2. Augstskolas vai koledžas, tās filiāļu materiāltehniskās bāzes kvantitātes un kvalitātes rādītāji, norādot to piemērotību studiju virzieniem augstskolā vai koledžā, tiem atbilstošajām īstenotajām studiju programmām un ar tiem saistītajai pētniecībai:

2.1. studiju programmu īstenošanas apstākļi, telpas, infrastruktūra, laboratorijas, nepieciešamās iekārtas, kā arī cits materiāltehniskais nodrošinājums;

2.2. studiju, atpūtas un sadzīves apstākļi, tajā skaitā, augstskolas vai koledžas nodrošinātas dienesta viesnīcas.

3. Augstskolas vai koledžas, tās filiāļu resursu kvantitātes un kvalitātes rādītāji studiju virzienu, tiem atbilstošo studiju programmu īstenošanai un ar tiem saistītajai pētniecībai:

3.1. informatīvie resursi: studiju programmu īstenošanai atbilstošā mācību un zinātniskā literatūra, elektroniskās datubāzes, tai skaitā lietošanai ārpus augstskolas vai koledžas telpām;

3.2. augstskolas vai koledžas uzdevumu izpildei un ilgtermiņa attīstības plānu īstenošanai nepieciešamie finanšu līdzekļi, tajā skaitā, vai augstskola vai koledža ir paredzējusi piešķirt līdzekļus literatūras iegādei.

4. Augstskolas vai koledžas, tās filiāļu personāla kvantitātes un kvalitātes rādītāji studiju virzienu, tiem atbilstošo studiju programmu īstenošanai un ar tiem saistītajai pētniecībai:

4.1. akadēmiskā personāla atlases un attīstības politika;

4.2. akadēmiskā personāla raksturojums: kopējais skaits, struktūra, to personu skaits, kurām ir doktora zinātniskais grāds un kurām ir maģistra grāds, profesoru skaits norādot augstskolā vai koledžā ievēlēto un viesdocētāju statusā piesaistīto akadēmisko personālu;

4.3. administratīvais personāls;

4.4. mācību palīgpersonāls.

5. Iekšējās kvalitātes nodrošināšanas sistēmas augstskolā vai koledžā raksturojums, iekļaujot šādu aprakstošo informāciju un pievienojot atsauces uz apstiprinošiem dokumentiem, kuri jāpievieno pielikumā:

5.1. kvalitātes nodrošināšanas politika, tās izstrāde un publicitāte;

5.2. studiju programmu izstrāde un apstiprināšana, nepārtraukta studiju programmu kvalitātes uzraudzība;

5.3. uz studējošo interesēm centrēta studiju procesa nodrošināšana, studējošo sekmju vērtēšana;

5.4. studējošo uzņemšanas, studēšanas un studiju pabeigšanas noteikumi, procesi, to publicitāte un ievērošana;

5.5. akadēmiskā personāla pieņemšana darbā un profesionālās kvalifikācijas paaugstināšanas mehānismi;

5.6. studiju informācijas pārvaldība: datu iegūšana un izmantošana lēmumu pieņemšanā;

5.7. publiskā informācija: publiskotā informācija par augstskolas vai koledžas aktivitātēm, informācijas saturs, tās izplatīšanas veidi un atgriezeniskā saite ar sabiedrību;

5.8. periodiska ārējās kvalitātes nodrošināšana;

5.9. studentu, absolventu un darba devēju aptauju rezultātu izmantošana ikgadējā, nepārtrauktā studiju programmu kvalitātes uzraudzībā.

6. Studiju organizācija un vadība:

6.1. studiju virzieni, studiju virzieniem atbilstošās studiju programmas;

6.2. studējošo skaits un sastāvs, izmaiņas, studiju ilguma un studijas nepabeigušo (“atbiruma”) rādītāji;

6.3. studējošo imatrikulācijas kritēriji, uzņemšana vēlākos studiju posmos un iepriekšējā izglītībā vai profesionālajā pieredzē sasniegto studiju rezultātu atzīšana;

6.4. studējošo pašpārvaldes darbība;

6.5. studiju, pētniecības un/vai mākslinieciskās jaunrades, sociālā, konsultatīvā darbība;

6.6. studējošo zinātniskās pētniecības darbība un/vai mākslinieciskā jaunrade kā studiju procesa sastāvdaļa, studējošo zinātniskās biedrības, studējošo zinātnisko un radošo darbu konkursi, apbalvojumi, prēmijas, speciālās stipendijas;

6.7. studiju, atpūtas un sadzīves apstākļi studējošajiem, palīdzība un konsultācijas studējošajiem, studēšanas motivācija, iespējas apgūt zināšanas un prasmes ārpus studiju programmas.

7. Augstskolas vai koledžas darbība zinātnes un pētniecības vai mākslinieciskās jaunrades jomā:

7.1. zinātniskās vai mākslinieciskās jaunrades darbības stratēģija un organizācija;

7.2. zinātniskie vai mākslinieciskās jaunrades rezultāti un sasniegumi;

7.3.pētnieciskās vai mākslinieciskās jaunrades un mācību darba sasaiste;

7.4. sadarbība ar Latvijas un starptautiskajiem partneriem zinātnē un pētniecībā vai mākslinieciskajā jaunradē.

8. Augstskolas vai koledžas darbība studiju un pētniecības atbilstības darba tirgus prasībām nodrošināšanai:

8.1. augstskolas vai koledžas absolventu perspektīvu darba tirgū nākamajiem sešiem gadiem prognozēšana;

8.2. sadarbība ar absolventu darba devējiem;

8.3. karjeras atbalsta sistēma augstskolā vai koledžā.

9. Starptautiskā sadarbība un internacionalizācija:

9.1. augstskolas vai koledžas starptautiskās sadarbības un internacionalizācijas politika, tās īstenošana un ietekme uz studiju un pētniecības procesu;

9.2. studiju programmas vai institūcijas starptautiskie sertifikāti, akreditācijas u.tml.;

9.3. studējošo un akadēmiskā personāla starptautiskās apmaiņas kvantitatīvie rādītāji;

9.4. ārvalstīs apgūtas augstākās izglītības daļas, ārvalstīs iegūto kredītpunktu un izglītību apliecinošo dokumentu izvērtēšanas un atzīšanas kritēriji un procedūras, kā arī to atbilstība Eiropas Padomes 1997.gada 11.aprīlī pieņemtajai Konvencijai par to kvalifikāciju atzīšanu Eiropas reģionā, kuras attiecas uz augstāko izglītību.

Pielikumi:

1. Informācija par augstskolas vai koledžas dibināšanu, lēmējinstitūcijām, to izveidošanu.

2. Augstskolā vai koledžā īstenotie studiju virzieni, studiju programmas, to īstenošanas veids, forma, valoda, veiktās izmaiņas.

3. Studējošo skaits sadalījumā pa studiju programmām pēdējos sešos gados.

4. Akadēmiskā personāla saraksts, norādot vārdu un uzvārdu, akadēmisko amatu un grādu un *Curriculum Vitae* Europass formātā. Informācija, kas apliecina, ka akadēmiskā personāla valsts valodas zināšanas atbilst noteikumiem par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, un to, ka studiju programmas īstenošanā iesaistītais akadēmiskais personāls zina vismaz B2 līmenī studiju programmas īstenošanas valodu.

5. Informācija, kas apliecina, ka ārvalstu vieslektoru īpatsvars akadēmiskajā personālā atbilst Augstskolu likumā noteiktajām prasībām.

6. Informācija, kas apliecina, ka akadēmisko studiju programmu obligātās daļas un ierobežotās izvēles daļas īstenošanā piedalās ne mazāk kā pieci profesori un asociētie profesori kopā, kuri ir ievēlēti akadēmiskajos amatos attiecīgajā augstskolā, izņemot tās akadēmiskās studiju programmas, kuras paredzētas mazāk nekā 250 pilna laika studējošiem. Informācija, kas apliecina, ka doktora studiju programmai akadēmiskā personāla sastāvā ir ne mazāk kā pieci doktori, no kuriem vismaz trīs ir Latvijas Zinātnes padomes apstiprināti eksperti tajā zinātņu nozarē vai apakšnozarē, kurā studiju programma plāno piešķirt zinātnisko grādu.

7. Informācija, kas apliecina, ka vismaz 50 procentu no kopējā akadēmiskā darba apjoma izpildi, neietverot studiju programmas brīvās izvēles daļas, prakšu un gala pārbaudījumu īstenošanu, nodrošina akadēmiskais personāls, kura ievēlēšanas vieta ir attiecīgā augstskola vai koledža.

8. Informācija, kas apliecina, ka akadēmiskā personāla atalgojums atbilst noteikumiem par pedagogu darba samaksu.

9. Informācija, kas apliecina, ka augstskola, akadēmija vai universitāte nodrošina Augstskolu likuma 3.panta pirmajā daļā un trešās daļas 2.punktā noteiktās prasības par akadēmiskajos amatos ievēlēto personu īpatsvaru ar doktora grādu.

10. Augstskolas vai koledžas akadēmiskā personāla pēdējo sešu gadu recenzējamos izdevumos publicēto svarīgāko zinātnisko publikāciju un radošo aktivitāšu (mākslas studiju virzienam) sarakstu.

11. Ar ārvalstu augstskolām vai koledžām noslēgtie savstarpējie līgumi, akadēmiskā personāla un studējošo mobilitāte, informācija par ārvalstnieku studiju iespējām un nosacījumiem.

12. Par studiju programmas apgūšanu izsniedzamā diploma un tā pielikuma paraugs.

13. Informācija par pārskata periodā Izglītības kvalitātes valsts dienesta veikto pārbaužu rezultātiem un trūkumu novēršanu.

14. Papildinformācija par akreditējamo augstskolu vai koledžu, kura ir, pēc iesniedzēja uzskatiem, svarīga. Papildinformāciju var pievienot kā augstskolu vai koledžu raksturojošus dokumentus.

Izglītības un zinātnes ministre M.Seile

Iesniedzējs:

Izglītības un zinātnes ministre M.Seile

Vizē:

Valsts sekretāra vietniece –

Politikas iniciatīvu un attīstības

departamenta direktore,

valsts sekretāra pienākumu izpildītāja L. Lejiņa

29.06.2015.

1070

I.Stūre, 67047899

Inese.Sture@izm.gov.lv